Pa, seuns sterf in gru-botsing op N2Foto: ER24 ŉ Woordvoerder van ER24, Derrick Banks, sê die bestuurder van die vragmotor het glo beheer verloor weens ŉ meganiese fout en teen 18 motors gebots voor dit tot stilstand gekom het. Een van die motors het onder die vragmotor se kajuit te lande gekom terwyl ŉ ander een onder die vragmotor se sleepwa te lande gekom het nadat hulle meegesleur is. ŉ Volwasse man en twee seuns was in die wrak onder die kajuit vasgekeer en is op die toneel dood verklaar. Volgens berigte is die oorledenes ŉ pa en sy seuns, onderskeidelik nege en 13 jaar oud. Hulle is met meganiese toerusting uit die wrak verwyder. Die ander ses mense wat beserings opgedoen het, is na nabygeleë hospitale vervoer vir verdere behandeling. Die oorsaak van die ongeluk word ondersoek. Foto: ER24